
2011. évi Kiegészítő melléklet


FŐVÁROSI GÁZMŰVEK ZRT.

2011. ÉVI KIEGÉSZÍTŐ MELLÉKLET

1. A Fővárosi Gázművek Zrt. bemutatása

1.1. Alapítás

A Zártkörűen Működő Részvénytársaság a Budapest Főváros Önkormányzata Fővárosi Gázművek általános jogutódja.

Az átalakulás időpontja 1993. december 01. A Fővárosi Bíróság, mint Cégbíróság a cégbejegyzést 1994. június 24-én kelt, Cgj. 01-10-042416/10. sz. végzésével rendelte el.

A Társaság teljes cégneve:
Fővárosi Gázművek Zártkörűen Működő Részvénytársaság
Rövidített cégneve: 

FŐGÁZ Zrt.

Székhelye: 



1081 Budapest, II. János Pál pápa tér 20. sz.

A Társaság több telephellyel rendelkezik, amelynek részletezése az Alapszabályban megtalálható.

A Társaság zártkörű részvénytársaságként működik.

1.2.
A Társaság tulajdonosi (részvény) struktúrája - 2011. december 31-i állapot szerint - az alábbi:

	Név
	Székhely
	A

sorozatú részvény

(db)
	B

sorozatú részvény

(db)
	Tulajdonosi

részarány

	Budapest Főváros Önkormányzata
	Budapest
	161.227
	1
	50,00%

 + 1 db A sor.és 1 db B sor.

	RWE Gas International B.V.
	Hollandia, Hertogenbosch 
	160.690
	0
	49,83%

	Kisrészvényesek
	
	534
	0
	0,17%

	Összesen
	
	322.451
	1
	100,00%


A Főgáz Zrt tulajdonosi szerkezetében a 2011. évben változás nem történt.

A Társaság alaptőkéje összesen 322.451 db, egyenként 100.000 Ft névértékű, névre szóló A sorozatú törzsrészvényből és egy darab 100.000 Ft névértékű B sorozatú elsőbbségi részvényből áll.
1.3. Tevékenységi kör

A tevékenységi kört a Társaság Alapító Okirata TEÁOR besorolás szerinti tevékenységeknek megfelelő bontásban tartalmazza. 

Főtevékenység:
3523’08 Gázkereskedelem

A földgázellátásról szóló 2008. évi XL. tv. (GET) meghatározza az engedélyköteles tevékenységeket, amelyek birtokában gyakorolhatja egy társaság a gázszolgáltatási tevékenységét. A GET 117.§ (3) bekezdése alapján 2007. július 1-jét követően földgázelosztási működési engedéllyel rendelkező földgázipari vállalkozás más, a GET-ben szabályozott működési engedéllyel nem rendelkezhet, ezért a Fővárosi Gázművek Zrt. a földgázelosztási tevékenység végzésére önálló jogi személyiséggel rendelkező társaságot alapított (FŐGÁZ Földgázelosztási Kft.) és saját tevékenységi körében a közüzemi szolgáltatási tevékenységet tartotta meg. Fentiek alapján 2007. március 1-től a Fővárosi Gázművek Zrt. földgázelosztással kapcsolatos engedélyesi tevékenységet nem folytat.

A GET 2009. július 1-i hatályba lépését követően a közüzemi szolgáltató helyébe az Egyetemes Szolgáltató lépett. 2009-től a Társaság egyetemes szolgáltatói és földgáz kereskedelmi engedéllyel is rendelkezik.

A Társaság 2011.január 13-tól az Emfesz Kft. kereskedelmi engedélyének visszavonását követően 3 hónapos időtartamra végső menedékesi ellátást biztosított idegen elosztási területen mintegy 77 ezer fogyasztónak. Április 13-tól az időközben megszerzett kibővített területi hatályú egyetemes szolgáltatói engedély birtokában egyetemes szolgáltatás keretében látjuk el a végső menedékesi ellátás során megszerzett fogyasztói kört.
A Társaság legfontosabb feladatai:

A Társaság szolgáltató jellegéből következően a fogyasztók biztonságos gázellátása, magas szintű kiszolgálása, az ügyfélforgalom színvonalának emelése, a hosszútávon megalapozott, biztonságos gázszolgáltatás biztosítása.

1.4. Társaság szervei

A Társaság legfőbb szerve a közgyűlés.

A Társaság ügyvezető szerve az igazgatóság, amelynek tagjait a közgyűlés választja. Az igazgatóság szükség szerint, de legalább kéthavonta ülésezik. 

Az igazgatóság tagjainak száma: 7 fő.

A felügyelőbizottság 6 tagból áll. Tagjait a közgyűlés választja, 2 főt az üzemi tanács jelöl a munkavállalók közül. 

A felügyelőbizottság a közgyűlés részére ellenőrzi az ügyvezetés tevékenységét.

A Társaság könyvvizsgálatra kötelezett.

A Társaság könyvvizsgálója:

Deloitte Könyvvizsgáló és Tanácsadó Kft.

Könyvvizsgálatért felelős személy:
Horváth Tamás (kamarai tsz: 003449)

A FŐGÁZ Zrt. képviselője: 
      
Koncz László vezérigazgató

     
(lakhely: Székesfehérvár)

A vezérigazgató önállóan jogosult a Társaság képviseletére és a cégjegyzésre, köteles az éves beszámolót aláírni.

1.5.
A számviteli politika fő vonásai

A FŐGÁZ Zrt. számviteli politikáját a számvitelről szóló 2000. évi C. sz. törvényben (továbbiakban: Szt.) előírt szabályok figyelembevételével határozta meg. Célja, hogy a törvények betartása mellett megbízható, valós képet szolgáltasson a vállalkozásról, egyben biztosítsa a vállalkozás eredményes vezetéséhez szükséges információkat és adatokat.

Tartalmazza mindazokat a módszereket, eljárásokat, szabályokat, előírásokat, amelyeket tevékenysége során tartósan alkalmaz, érvényesít. 

Az éves beszámoló készítése során alkalmazott legfontosabb elvek és módszerek a következők:
· Az éves beszámoló mérlegforduló napja: 2011. december 31., a mérlegkészítés időpontja 2012. február 4. 

· Az éves beszámoló mérlegében a befektetett eszközöket és forgóeszközöket a bekerülési (beszerzési, illetve előállítási) értéken értékeltük, módosítva azok értékét az alkalmazott értékcsökkenésekkel (7. számú melléklet), értékvesztésekkel.

· Ha a vásárolt anyag, áru beszerzési ára magasabb, mint a mérlegkészítéskor ismert tényleges piaci értéke, akkor azt a mérlegben a tényleges piaci értéken mutatjuk ki a készlet értékének a csökkentésével, értékvesztés elszámolása mellett az egyéb ráfordításokkal szemben.
· Az üzleti év végén az éves beszámoló mérlegének elkészítésekor a ki nem egyenlített követeléseket egyedileg minősítjük. A mérlegfordulónapon fennálló és a mérlegkészítés időpontjáig pénzügyileg nem rendezett követelésekre - az adósok egyedi minősítése alapján (a rendelkezésre álló információk birtokában) - értékvesztést számolunk el, a követelés könyv szerinti értéke és várhatóan megtérülő összege közötti különbözet összegében.
· Befektetett eszközeink közül az immateriális javak és tárgyi eszközök hasznos élettartamát a használatbavételkor határozzuk meg. A hasznos élettartam az az időszak, amely alatt az adott eszköz a rendeltetésének megfelelően használható a teljes fizikai, műszaki elhasználódásáig. Az eszközök bekerülési (előállítási, beszerzési) értékét bruttó érték alapján, lineáris leírási módszer alkalmazásával állapítjuk meg. Az értékcsökkenést az eszközökre naponta elszámoljuk, amely a havi zárlati munkák részeként kerül rögzítésre az analitikus nyilvántartásban, valamint a megfelelő főkönyvi számlán. Az elszámolásnál alkalmazott leírási kulcsokat az Értékelési Szabályzatunk tételesen tartalmazza.

· A kis értékű - 100 E Ft egyedi beszerzési, előállítási érték alatti - immateriális javak és tárgyi eszközök bekerülési értékét használatbavételkor egy összegben számoljuk el értékcsökkenési leírásként. 

· A Társaság az értékesítés nettó árbevétel döntő hányadát kitevő gázszolgáltatást mindenkor a fogyasztók felhasználásának megfelelően számolja el az adott üzleti évre vonatkozóan. 

· Az ún. nagyfogyasztói felhasználások minimum a hó végén mindenkor leolvasásra és kiszámlázásra kerülnek, míg az ún. „kisfogyasztók” (20 m3/h-nál kisebb névleges teljesítményű gázmérővel rendelkezők) tényfelhasználása éves leolvasás alapján kerül megállapításra, kiszámlázásra, míg a köztes 11 hónapos időszakban havi részszámlát bocsátunk ki részükre. 

A fenti elszámolási eljárás következtében az üzleti évre történő elszámolás teljessége és valódiságának biztosítása érdekében alkalmazzuk az időbeli elhatárolás elvét, a fogyasztási/fogyasztói jelleggörbe figyelembevételével.

· A jogi szétválást követően a Társaságnál maradt vezetékhálózat, és az ehhez kapcsolódó fejlesztési, bővítési munkákkal, illetve ezen hálózatra kapcsolódó fogyasztók bekapcsolásával kapcsolatban - törvényi felhatalmazás alapján - szedett hálózatfejlesztési hozzájárulás, vagy csatlakozási díjak időarányosan, a vonatkozó aktivált vezetékek értékcsökkenésének arányában, azzal egy időben kerülnek bevételként elszámolásra. Addig halasztott bevételként a passzív időbeli elhatárolások között vannak nyilvántartva.

· A társaság céltartalékot képez - a szükséges mértékben - a jövőben várható kötelezettségekre, amelyek a mérlegfordulónapon valószínű, vagy bizonyos, hogy fennállnak, de összegük vagy esedékességük még bizonytalan.

· A kintlévőség hátralékos ideje szerint képzett, csoportonként eltérő %-os mértékben értékvesztést számolunk el. 

· Az év folyamán a külföldi pénznemre szóló eszközök és kötelezettségek forintra történő átszámítása a teljesítéskor érvényes CIB (mint választott hitelintézet) deviza kereskedelmi eladási árfolyamán történik.

· Az eredmény megállapításnál a rendkívüli bevételek és kiadások elkülönítését az Értékelési Szabályzatban foglaltak szerint végeztük, amely a Szt. 86.§-ának előírásain alapul. 

· Az üzleti év tevékenységének eredménykimutatását a Szt. 71.§ (1) a.) pontjában meghatározott összköltség eljárással készítettük a törvény 2. sz. mellékletében bemutatott "A" változatú szerkezetben. A mérleg tagolását a Szt. 22.§ (1) bekezdésben említett 1. sz. melléklet „A” változat szerint állítottuk össze.

· A Társaság a Szt. 115-134.§-a értelmében konszolidált éves beszámolót is készít. A konszolidált éves beszámolóba bevont társaságokat a 3. sz. melléklet tartalmazza. A konszolidált éves beszámoló megtekinthető a Társaság székhelyén.

A kiegészítő melléklet tartalmazza a FŐGÁZ Zrt. éves egyetemes szolgáltatói engedélyesi, a földgáz-kereskedelmi, valamint a nem engedélyköteles tevékenységéről összeállított beszámolót (mérleget és eredménykimutatást) is. A GET XIII. fejezete kötelezi az integrált földgázipari vállalkozást, hogy az eszközeit és forrásait, bevételeit és ráfordításait földgázipari tevékenységenként, illetve a nem földgázipari tevékenységeit is elkülönítse belső számvitelében, és azokat az éves beszámolója kiegészítő mellékletében, tevékenységenként készített mérlegben és eredménykimutatásban bemutassa, mintha az egyes tevékenységeket önálló gazdálkodó szervezetek végeznék. 

· A könyvviteli szolgáltatás feladatkörébe tartozó feladatok irányításáért, vezetéséért felelő személy: Dr. Turmezey Tiborné (PM ig. száma: 128587).

· Az éves beszámoló a Társaság székhelyén megtekinthető.

2.
Az éves beszámoló adatainak elemzése

A 2011. üzleti évről - a kiemelt legfontosabb alapelvek következetes alkalmazásával - készült éves beszámoló a FŐGÁZ Zrt. tényleges és valós vagyoni, pénzügyi, jövedelmi helyzetét mutatja. A 2011. évi gazdálkodás a 2010. évivel teljes mértékben összehasonlítható.
A mérleg és eredménykimutatás adataiból számított mutatók - amelyeket az 1. sz. melléklet tartalmaz - alapján a következők állapíthatóak meg:

A saját tőkére vetített adózás előtti eredmény a bázis időszakhoz képest                4,6 százalékponttal csökkent.
A Társaság pénzügyi helyzete 2011. évben stabil volt, amit a beszámoló adataiból számított likviditási mutatók is igazolnak.

Az előző évinél magasabb összegű készlet és hitelállomány miatt alacsonyabb szinten alakult a hitelfedezettségi mutató, valamint a tárgyi eszközök aránya mutató. A hitelfedezettségi mutató esetében figyelembe kell venni azt a tényt, hogy a magasabb hitelállomány mellett magasabb a készletek között elszámolt gáztárolóban meglévő gázkészlet is, mely likvid készletnek tekinthető, így a gázkészlettel együtt magasabb hitelfedezettséggel rendelkezik a társaság.

Az egyéb vagyoni-jövedelmi helyzetet jellemző mutatók az előző évihez hasonlóan alakultak.

2.1. A mérleghez kapcsolódó kiegészítések

2.1.1. Eszközök alakulása

Befektetett eszközeink év végi nettó értéke 36.096 M Ft. Ebből az immateriális javak és tárgyi eszközök 12.819 M Ft-ot tesznek ki, amelyek bruttó értékének és terv szerinti értékcsökkenési leírásának alakulását a 2. sz. mellékletben mutatjuk be. 
A 23.277 M Ft értékű befektetett pénzügyi eszközeinkből 23.216 M Ft más gazdasági társaságokban lévő részesedés. A tartós részesedés kapcsolt vállalkozásban az előző évhez képest összességében 84,92 M Ft-tal nőtt, amelyet  85 M Ft összegben a FŐGÁZ CNG Kft. megalapítása, 0,8 M Ft-ban pedig a Közmű Lap és Könyvkiadó Egyesülés „v.a.”-ben lévő részesedés után elszámolt értékvesztés indokol. A részletező táblázatot a 3. sz. melléklet tartalmazza.

A 61 M Ft egyéb tartósan adott kölcsönnek része a dolgozóknak nyújtott lakásépítési kölcsön. A beszámolási időszakot követően éven belül esedékes         20 M Ft-ot a befektetett pénzügyi eszközökből átsoroltunk az egyéb követelések közé. Az egyéb tartósan adott kölcsönökre 40 M Ft értékben számoltunk el értékvesztést, ebből a tárgyévi értékvesztés összege 27 M Ft.
Készleteink mérlegfordulónapi értéke 32.025 M Ft. 
A készletekre tárgyévben nem számoltunk el értékvesztést. A készletselejtezés összege 1 M Ft volt.
A követelések bemutatása:

	
	
	
	adatok M Ft-ban

	Megnevezés
	2010.
	2011.
	változás

	
	december 31.
	december 31.
	

	Követelések áruszállításból és szolgáltatásokból (vevők)
	35 492
	52 319
	16 827

	Követelések kapcsolt vállalkozással szemben
	7 887
	5 643
	-2 244

	ebből:
	 
	 
	 

	- leányvállalatoktól követelt osztalék
	6 895
	4 550
	-2 345

	- leányvállalatokkal szembeni vevőkövetelés
	992
	1 093
	101

	FŐGÁZ Földgázelosztási Kft.
	403
	712
	309

	Zugló-Therm Kft.
	589
	379
	-210

	FŐGÁZ CNG Kft.
	0
	2
	2

	Egyéb követelések
	929
	1 359
	430

	ebből:
	 
	 
	 

	- államháztartással szembeni követelés
	57
	682
	625

	- KELER GKGA terhelés
	282
	225
	-57

	- egyéb tételek
	590
	452
	-138

	Követelések összesen:
	44 308
	59 321
	15 013


A tárgyévben összesen 1.476 M Ft értékvesztést számoltunk el vevőkkel kapcsolatos követeléseinkre.

Vevő értékvesztések alakulása:  

	
	
	
	adatok M Ft-ban

	Megnevezés
	2010.
	2011.
	változás

	
	december 31.
	december 31.
	

	Vevők értékvesztése
	4 134
	5 610
	1 476

	Összesen:
	4 134
	5 610
	1 476


Az aktív időbeli elhatárolások bemutatása:
	 
	 
	 
	adatok M Ft-ban

	Megnevezés
	2010.
	2011.
	változás

	
	december 31.
	december 31.
	

	Bevételek aktív időbeli elhatárolása
	6 202
	9 066
	2 864

	ebből
	 
	 
	 

	- éves egyszeri leolvasáson alapuló részszámlázásos rendszer miatt
	5 336
	6 203
	867

	- kapcsolt vállalkozással szemben elszámolt bevételek
	611
	984
	373

	- fedezeti eredmény
	117
	1 590
	1 473

	- egyéb tételek
	138
	289
	151

	Költségek aktív időbeli elhatárolása
	754
	1 372
	618

	ebből
	 
	 
	 

	- rendszerhasználati díjak
	0
	1 104
	1 104

	- fedezeti eredmény
	420
	192
	-228

	- kapacitásdíj
	136
	21
	-115

	- egyéb tételek
	198
	55
	198

	Összesen:
	6 956
	10 438
	3 482


2.1.2.
Források alakulása

A beszámolási időszakban a társaság saját tőkéjének alakulását az alábbi táblázat szemlélteti:
	
	
	
	   adatok M Ft-ban

	Megnevezés
	2010.
	2011.
	változás

	
	december 31.
	december 31.
	

	Jegyzett tőke
	32 245
	32 245
	0

	Tőketartalék
	2 561
	2 561
	0

	Eredménytartalék
	-421
	-62
	359

	Fejlesztési tartalék 
	-500
	-141
	359

	Előző évek mérlegszerinti eredmény
	79
	79
	0

	Lekötött tartalék
	500
	141
	-359

	Fejlesztési tartalék 
	500
	141
	-359

	Mérleg szerinti eredmény
	0
	0
	0

	Saját tőke
	34 885
	34 885
	0


A céltartalékok változását a bázis időszakhoz képest az alábbiakban mutatjuk be.
	
	
	
	       adatok M Ft-ban

	Céltartalékképzés a várható kötelezettségekre
	2010.
december 31.
	2011.
december 31.
	változás

	Környezetvédelemre
	5 597
	5 415
	-182

	Egyéb jövőbeni kötelezettség
	340
	308
	-32

	Összesen
	5 937
	5 723
	-214


Az öröklött környezeti károk miatt az egykori Óbudai Gázgyár területén - a jövőben várhatóan felmerülő - ártalmatlanítási kötelezettségeinkre (talaj- és talajvíz-szennyezés) képzett céltartalék összege a tárgyévben csökkent. 

A gázgyári terület, a gáztartó medencék kármentesítése ügyében 2011. évben felhasználásra került 182 M Ft céltartalék.
A mérlegben 99.846 M Ft kötelezettséget mutattunk ki, amely teljes egészében rövid lejáratú kötelezettség. Ebből 46.619 M Ft a rövid lejáratú hitel, 37.119 M Ft a szállítókkal, 2.219 M Ft a kapcsolt vállalkozással szembeni kötelezettség.

Az egyéb rövid lejáratú kötelezettségek mérlegsora 13.889 M Ft. Jelentősebb tételei bér- és adófizetési kötelezettség, illetve az eredményből tervezett osztalék 8.230 M Ft értékben, amelynek kifizetéséről a közgyűlés dönt. 
A források között 12.059 M Ft passzív időbeli elhatárolást mutatunk ki, amely a következő tételekből tevődik össze. 
	
	
	
	      adatok M Ft-ban

	Passzív időbeli elhatárolások
	2010. 
december 31.
	2011. 
december 31.
	változás

	
	
	
	

	Bevételek elhatárolása
	1 954
	4 661
	2 707

	ebből:
	 
	 
	 

	- éves egyszeri leolvasáson alapuló részszámlázásos rendszer és a kiegyenlítő elem miatt
	1 304
	2 382
	1 078

	- kapcsolt vállalkozással szemben elszámolt bevételek
	386
	60
	-326

	- következő havi alap- és teljesítménydíj bevétele
	165
	1 563
	1 398

	- egyéb tételek
	99
	656
	557

	Költségek, ráfordítások elhatárolása
	3 226
	3 566
	340

	ebből:
	 
	 
	 

	- kapcsolt vállalkozással szemben elszámolt költségek
	1 400
	1 288
	-112

	- dolgozókkal szembeni kötelezettségek
	482
	493
	11

	- egyéb tételek
	1 344
	1 785
	441

	Halasztott bevételek
	4 349
	3 832
	-517

	- ebből:
	 
	 
	 

	- hálózatfejlesztési hozzájárulással kapcsolatos bevételek
	2 920
	2 573
	-347

	- csatlakozási díjak
	1 429
	1 259
	-170

	Összesen
	9 529
	12 059
	2 530


Halasztott bevételként került elszámolásra a földgáz hálózat kiépítésére és rekonstrukciós beruházásra 2007. február 28-ig a fogyasztók által befizetett összeg, csökkentve az adott időszakban aktiválásra kerülő hálózatok elszámolt értékcsökkenésének megfelelő összeggel.
Mérlegen kívüli tétel:

A társaság a megkötött földgáz adás-vételi szerződései kapcsán pénzügyi biztosítékként 8,4 M USD, valamint 2.553,8 M Ft értékű, pénzletét nélküli bankgaranciát nyújtott. 
2011. december 31-én érvényes hitelkeretszerződések alapján a szerződött folyó és forgóeszköz hitelkeretek összege összesen 52.800 M Ft. A devizaügyletek biztosítékául 4 Mrd Ft hitelkeret áll rendelkezésre.
A 2011. december 31-én nyitott határidős fedezeti ügyleteket a következő táblázat mutatja be:
	Ügylet típusa
	Összeg 
	Pénznem

	EUR/HUF eladás Összesen
	119.143
	EUR

	USD/HUF eladás Összesen
	195.408.710
	USD

	USD/HUF vétel Összesen
	91.632.286
	USD

	fűtőolaj vétel Összesen
	360.261
	USD

	fűtőolaj eladás Összesen
	1.974.165
	USD

	gázolaj vétel Összesen
	385.362
	USD

	gázolaj eladás Összesen
	1.992.293
	USD

	földgáz vétel Összesen
	8.669.048
	USD

	földgáz eladás Összesen
	8.635.247
	USD


2.2. 
Az eredménykimutatáshoz kapcsolódó kiegészítések

A FŐGÁZ Zrt. belföldi értékesítésének nettó árbevétele az alábbiak szerint alakult:
	adatok M Ft-ban

	Értékesítés nettó árbevétele
	2010. december 31.
	2011. december 31.
	eltérés

	Gázértékesítés bevétele
	215 411
	239 560
	24 149

	Egyéb tevékenység bevétele 
	5 491
	5 810
	319

	Energiaadó bevétele
	3 438
	3 610
	172

	Összesen
	224 340
	248 980
	24 640


A belföldi értékesítés nettó árbevételének megoszlása a kapcsolt vállalkozások vonatkozásában a következőképpen alakult: 2.472 M Ft a Zugló-Therm Kft.,        12 M Ft a FŐGÁZ CNG Kft., 8 M Ft a Flogiston Kft. és 8.399 M Ft a FŐGÁZ Földgázelosztási Kft. felé történt értékesítésből adódott.

Az egyéb bevételek értéke 4.907 M Ft, összességében csökkent az előző évhez viszonyítva:
Az anyagjellegű ráfordítások bázis évhez viszonyított változása összességében és tételeiben is jelentős volt, aminek fő oka az eladott áruk beszerzési értékének növekedése volt.
	adatok M Ft-ban

	Anyagjellegű ráfordítások
	2010. december 31.
	2011. december 31.
	eltérés

	Anyagköltség
	343
	392
	49

	Igénybevett szolgáltatások 
	25 953
	20 371
	-5 582

	ebből:
	 
	 
	 

	- kapcsolt vállalkozásokkal szemben
	10
	4
	-6

	- rendszerhasználati díjak
	22 687
	17 254
	-5 433

	- karbantartási költségek
	545
	498
	-47

	- számlázással és követeléskezeléssel kapcsolatos költségek
	1 064
	1 137
	73

	- egyéb igénybevett szolgáltatások
	1 647
	1 478
	-169

	Egyéb szolgáltatások
	766
	895
	129

	Eladott áruk, közvetített szolgáltatások 
	179 322
	202 702
	23 380

	Összesen
	206 384
	224 360
	17 976


Az igénybevett szolgáltatásokon belül a rendszerhasználati díjak csökkenését az indokolja, hogy 2011-hez képest módosítva lett a kapacitás díjak elszámolása, azok a szolgáltatás jellege miatt a közvetített szolgáltatások között lettek elszámolva az egyetemes szolgáltatói engedélyes tekintetében. A karbantartási és egyéb költségek tekintetében csökkenés valósult meg. A számlázással és követeléskezeléssel kapcsolatos költségek növekedését a magasabb fogyasztói szám indokolja.

Környezetvédelmi feladataink ellátására összesen 83 M Ft-ot fordítottunk, az ilyen tevékenységünk során ártalmatlanított veszélyes hulladékok összetételét és mennyiségét a 4/a. sz. mellékletben mutatjuk be. 

A folyó környezetvédelmi feladatok ellátásához rendelkezésünkre álló tárgyi eszközök nyitó-, záró állományát és a bekövetkezett évközi változásokat a 4/b. sz. melléklet tartalmazza.

A személyi jellegű ráfordítások összege 4.444 M Ft, a bázis évhez viszonyítva nőtt.  

Az értékcsökkenési leírás miatt elszámolt összeg 1.908 M Ft.
Az egyéb ráfordítások bemutatása:
	
	
	
	adatok M Ft-ban

	Egyéb ráfordítás
	2010. december 31.
	2011. december 31.
	eltérés

	értékesített követelések kivezetése
	3 679
	3 790
	111

	energiaadó
	3 438
	3 610
	172

	egyes ágazatokat terhelő különadó
	2 318
	2 577
	259

	egyéb adók
	4 735
	5 201
	466

	vevőknek utólag adott engedmény
	151
	151
	0

	követelések elszámolt értékvesztése
	1 244
	1 504
	260

	egyéb ráfordítások
	769
	494
	-275

	Összesen
	16 334
	17 327
	993


A Társaság pénzügyi eredménye (3.152 M Ft) előző évhez viszonyított csökkenését részben a kapcsolt vállalkozásoktól kapott alacsonyabb összegű osztalék, a magasabb hitelállomány miatt jelentkező alacsonyabb kamateredmény, valamint a pénzügyi műveletek egyéb bevételeinek és ráfordításának eredménycsökkenése okozta. 
A 2011. évi pénzügyi eredményben 82,6 M Ft határidős árufedezeti ügyletekből származó nyereség és 785,8 M Ft határidős devizafedezeti ügyletekből származó nyereség lett elszámolva, ami az alapügylettel együtt eredmény semleges hatású. 
Az egyéb pénzügyi eredmények között a devizás vevői és szállítói számlák kiegyenlítésekor realizált árfolyameredmény, valamint a számviteli törvény 60. § szerinti összevont év végi árfolyam különbözet került elszámolásra.
A rendkívüli eredmény alakulása:
	
	
	
	adatok M Ft-ban

	Rendkívüli eredmény
	2010. december 31.
	2011. december 31.
	eltérés

	Rendkívüli bevételek
	421
	354
	-67

	Rendkívüli ráfordítások  
	-100
	-691
	-591

	Összesen
	321
	-337
	-658


A Társaság élt a látvány-csapatsportok támogatása miatt igénybe vehető adókedvezmény lehetőségével. Ezen támogatások teszik ki a rendkívüli ráfordítások jelentős részét. 

A társasági adó alapját a társasági adóról és osztalékadóról szóló törvény előírásai szerint állapítottuk meg, amelynek számítását az 5. sz. mellékletben részletezzük, az adóalapot növelő és csökkentő tételek bemutatásával.

A FŐGÁZ Zrt. adózás előtti eredménye 8.663 M Ft, amelyből a társasági adó és az energiaellátók jövedelemadójának (433 M Ft) levonása után az adózott eredmény 8.230 M Ft-ot tesz ki.
3.
Kifizetett járandóságok és a létszám alakulása

3.1.
Igazgatóság, felügyelő bizottság és a vezetői testület tagjaival kapcsolatos járandóságok

Tárgyévben a vezető tisztségviselők javadalmazása a következőképpen alakult: 



Igazgatóság tagjai





  25 M Ft


Felügyelő bizottság tagjai




  16 M Ft


Vezetői testület tagjai




156 M Ft
Az igazgatóság, a felügyelő bizottság munkavállaló tagjai és a vezetői testület részére a Társaság által kölcsönnyújtás a beszámolási időszakban nem történt.

3.2. A munkavállalók létszámának és munkabérének alakulása
	
	
	
	
	         adatok M Ft-ban

	Megnevezés
	Létszám 2010. év (fő)*
	Létszám 2011. év (fő)*
	Bértömeg 
	Személyi jellegű egyéb kifizetések

	Szellemi teljes munkai. foglalkoztatott
	454
	492
	2 858 796
	320 123

	Fizikai teljes munkai. foglalkoztatott
	52
	60
	179 951
	44 769

	Teljes munkaidőben foglalk. össz.
	506
	552
	3 038 747
	364 892

	Részmunkaidőben foglalk. össz.
	20
	13
	26 736
	2 543

	Összesen (átlagos stat. áll. létszám)
	526
	565
	3 065 483
	367 435

	Állományba nem tartozó
	0 
	0 
	54 712
	0

	Egyéb kifizetések
	0 
	0 
	0 
	11 130

	Összesen
	526
	565
	3 120 195
	378 565

	 *átlagos statisztikai állományi létszám
	
	
	
	


4.  Cash-flow alakulása

A beszámolási időszak pénzáramlásainak alakulását a 6. sz. melléklet cash-flow kimutatása tartalmazza.

Budapest, 2012. február 4.
Koncz László
vezérigazgató

